Գեղեցիկ Գասպարյանը մահապարտի կին է: Նրա հպարտությունն ամուսնու՝ Ստեփանի անցյալն է, ավելի ճիշտ՝ այն փաստը, որ Ստեփանը Վազգեն Սարգսյանի հավաքագրած մահապարտների ջոկատից է եղել: Ներկայում հպարտանալու ոչինչ չունի․ հավաքարարություն է անում՝ 60 հազար դրամով, երկու տղաները հիվանդ են: Մեկը հոգեկան տրավմա է ստացել բանակում, մյուսը հիպերտոնիկ հիվանդություն ունի: Ամուսինը 2-րդ կարգի հաշմանդամ է, տառապում է շաքարախտով: Հիմնականում անկողնային է: Նոր Նորքի բնակարանը շուտով ձեռքից կառնեն՝ պարտքերի դիմաց: Բանկն այն արդեն աճուրդի է դրել, միայն Գեղեցիկի համաձայնությունն է պակասում: Բայց կինը համաձայն չէ: Այդ տունը ժամանակին իրենց նվիրել էր նախկին Պնախարար Սեյրան Օհանյանը՝ հարգելով Ստեփանին, նրա անցած մարտական ուղին: Երբ ամուսինը հիվանդացավ՝ 2015 թ․, Գեղեցիկը տունը գրավ դրեց: «Արֆին» վարկային կազմակերպությունից 10 հազար դոլար էր վերցրել՝ ամուսնու բուժման, դեղերի համար: